Coro kalebu gegremet utawa kéwan kang diwedèni, ora amarga rupaé kang medèni nanging amarga coro ndadèkaké panggonan reged lan ora séhat. Coro kalebu kéwan kang tuwa dhéwé ing donya kang asalé saka jaman purba. Coro duwé habitat mèh ing saindenging donya kajaba kutub utara. Coro duwé awak kang bisa tahan ing warna-warna kaanan lan bisa mlayu kanthi lincah. Kéwan coro iki jinisé akèh, kurang luwih nganti éwonan spésies.